|  |
| --- |
| **Formularul tipizat al documentului de analiză a impactului**   |
| **Titlul analizei impactului** (poate conține titlul propunerii de act normativ): | Proiectul hotărârii de Guvern cu privire la reorganizarea Instituţiei Publice Centrul Naţional de Cercetare şi Producere a Seminţelor prin fuziunea (absorbția) Întreprinderii de Stat Stațiunea Tehnologică-Experimentală „Pașcani” și modificarea unor hotărâri ale Guvernului  |
| **Data:** |  24.01.2024  |
| **Autoritatea administrației publice (autor):** | Ministerul Agriculturii și Industriei Alimentare |
| **Subdiviziunea:** | Direcția juridică |
| **Persoana responsabilă și datele de contact:** | Moisei Lepădatu, consultant principalTel. 022-204-525 |
| **Compartimentele analizei impactului** |
| **1. Definirea problemei** |
| 1. ***Determinați clar și concis problema și/sau problemele care urmează să fie soluționate:***
 |
| Probleme existente la moment, care impun reorganizarea prin fuziune (absorbție) a Instituţiei Publice Centrul Naţional de Cercetare şi Producere a Seminţelor și Întreprinderii de Stat Stațiunea Tehnologică-Experimentală „Pașcani” rezidă în:1. deficitul suprafețelor de teren necesare pentru amplasarea loturilor semincere izolate în spațiu pentru respectarea cerințelor și normativelor de producere a semințelor certificate;
2. lipsa infrastructurii și depozitelor de păstrare a materialului semincer;
3. gradul scăzut de implementare a realizărilor științifice în procesul de producere;
4. bază tehnico-materială pentru cercetare și inovare învechită fizic și moral si infrastructură neconectată la nivel internațional, inclusiv lipsa utilajului performant necesar pentru calibrarea, procesarea, ambalarea semințelor de categorii biologice superioare și semințelor hibride.
 |
| 1. ***Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate:***
 |
|  Activitățile de cercetări științifice și creare a noilor soiuri și hibrizi la culturile cerealiere și tehnice vor fi realizate de către Centrul de Cercetare și Producere a semințelor. Următorul obiectiv important este promovarea și producerea semințelor la culturile nominalizate, care se confruntă cu o serie de probleme sistemice. Menționăm, că producerea seminţelor cu calităţi genetice performante cu grad de hibridare la cel mai înalt nivel a fost şi rămâne o problemă din cele mai complexe atât din punct de vedere științific, tehnologic cât și economic. Prin urmare tehnologia de producere a semințelor este specifică și pretențioasă, care solicită cunoștințe și abilități deosebite.Fuzionarea prin absorbție a ÎS STE Pașcani de către Centrul de Cercetare și Producere a Semințelor, având baza tehnico-materială de producere, depozite, uscătorie de uscare a semințelor, batozarea și curățirea primară, teren agricol peste 1500 ha, ar putea mai eficient să implementeze în producere hibrizii și soiurile culturilor de câmp noi create, care manifestă un potențial de producție mai mare comparativ cu cei existenți. Prin urmare ar fi posibil de majorat cota și volumele de producere a semințelor hibride de porumb autohtone și tot odată a fondului de rezervă de semințe, atât de important și necesar pentru țară, luând în considerație condițiile climaterice nefavorabile din ultimii ani. Luând în considerație suprafața și expoziția terenurilor agricole va fi posibil amplasarea corectă și respectarea distanțelor de izolare între loturile de producere a semințelor de categorii biologice superioare (prebază, bază). Loturile respective vor fi supravegheate și monitorizate de către specialiștii centrului sau de amelioratori, cu cheltuieli minime și obținerea unui produs finit cu proprietăți biologice înalte. Tot odată va fi posibil de efectuat unele cercetări de producere strict necesare în direcția perfecționării tehnologiilor de cultivare la cultura porumbului de semințe hibride de prima generație și la formele parentale. |
| 1. ***Expuneți clar cauzele care au dus la apariția problemei***
 |
| Problematica cu care se confruntă sistemul de cercetare agricolă în Republica Moldova este elucidată și analizată în diverse studii și rapoarte realizate pe parcursul ultimilor ani, iar constatările și concluziile formulate indică asupra necesității întreprinderii unor măsuri concludente pentru readresarea situației create. Aceste probleme se referă, în mare parte la:- potențialul științific insuficient ale instituțiilor supuse reorganizării pentru a susține dezvoltarea sectorului științific în domeniul agrar;- gradul scăzut de implementare a realizărilor științifice în procesul de producere; - bază tehnico-materială pentru cercetare și inovare învechită fizic și moral si infrastructură neconectată la nivel internațional, inclusiv lipsa utilajului performant;- lipsa personalului calificat, inclusiv îmbătrânirea cadrelor disponibile și antenate în activității științifice și de cercetare.Mai mult, constrângerile de ordin financiar cu care se confruntă instituțiile din domeniul cercetării și inovării sunt o altă cauză a stagnării procesului de dezvoltare a cercetării agricole și, respectiv, de atingere a performanțelor în acest domeniu. Analiza cheltuielilor instituțiilor de cercetare și inovare cu profil agricol indică, că 99,98 % din cheltuieli reprezintă cheltuielile curente și doar 0,02% din totalul de cheltuieli sunt îndreptate spre investiții capitale. Respectiv, este evidentă finanțarea insuficientă și precară a bazei tehnico-materiale, precum și insuficiența de mijloace necesare pentru realizarea cheltuielilor investiţionale.Problemele care au apărut pe parcursul a mai multor ani, condiționează apariția sau nesoluționarea celorlalte dificultăți ce ține de infrastructură, bază tehnico-materială, personal calificat și acces la inovații și tehnologii avansate.Astfel, efectele acestor probleme se vor face resimțite asupra întregului sistem de producere a semințelor din Republica Moldova.Menționăm că rolul Centrului de Cercetare și Producere a Semințelor constă în asigurarea cercetărilor științifice ce ține de crearea, testarea și implementarea noilor soiuri și hibrizi; de a crea, perfecționa și implementa elemente tehnologice de cultivare a plantelor de câmp, de a elabora baze științifice și practice a sistemelor de agricultură durabilă care asigură protecția, ameliorarea și păstrarea pe termen lung a calității și pretabilității solului. Chiar dacă soiurile și hibrizii autohtoni creați de către instituția respectivă nu cedează din punct de vedere al calității celor produse de companii străine, fiind exportate și în alte țări, gradul de solicitare a soiurilor date sunt în descreștere față de 10 -15 ani în urmă. Pierderea piețelor tradiționale în ultimii ani se datorează:a)promovării și implementării slabe în producere a soiurilor și hibrizilor autohtoni;b)producerii și procesării semințelor de categorii biologice superioare și semințelor hibride cu utilaj foarte învechit, fapt ce dăunează calității semințelor, dar și cauzează pierderi în procesul de producere și procesare a acestora;c)diminuării suprafețelor cultivate cu semințe de origine autohtonă la culturile de câmp, ca rezultat al calității inferioare și promovării celor prezentate de companiile semințelor;  Astfel, chiar dacă soiurile și hibrizii autohtoni posedă potențial de producție ridicat și sunt adaptați la condițiile climaterice locale, sectorul de producere a semințelor certificate se află la moment în stagnare și nu poate face față concurenței producătorilor de semințe din străinătate. Această situație afectează în special producătorii agricoli mici și mijlocii, care nu au posibilitate de a procura semințe la prețul propus de companiile străine, în timp ce semințele autohtone, în special pentru culturile tehnice, leguminoase, cerealiere, comercializate la prețuri accesibile, nu sunt totdeauna disponibile. În această ordine de idei, motivele sus menționate impun necesitatea întreprinderii unor măsuri de reforme și inovare în sectorul de producere a materialului semincer impuse și de economia de piață.În această ordine de idei, reieșind din ponderea considerabilă a sectorului agricol al Republicii Moldova în PIB-ul țării, în rata de ocupare a populației apte de muncă și în exporturi – de 11%, 21% și, respectiv – de 24%, reorganizarea sistemului de cercetare și inovare agricolă este o precondiție evidentă pentru a dezvolta un sector agricol performant, competitiv și rezilient atât la schimbări climatice, cât și la diverși alți factori externi. |
| 1. ***Descrieți cum a evoluat problema și cum va evolua fără o intervenție***
 |
| După s-a menționat deja, problemele cu care se confruntă instituțiile de cercetări științifice enumerate în compartimentul anterior persistă pe parcursul a mai multor ani, iar finanțarea insuficientă și ineficientă este una din aceste probleme, care spre regret condiționează apariția sau nesoluționarea celorlalte dificultăți în partea ce ține de infrastructură, bază tehnico-materială, personal suficient și calificat, acces la inovații și tehnologii, etc.Astfel, efectele acestor probleme se vor face resimțite asupra întregului sistem de producere a semințelor din Republica Moldova.Rolul Centrului Naţional de Cercetare şi Producere a Seminţelor este de a asigura cercetările ştiinţifice în partea ce ține de menţinerea şi completarea fondurilor genetice a culturilor cerealiere, leguminoase și a celor tehnice; de a crea, testa, omologa şi implementa noi soiuri și hibrizi; de a elabora, perfecţiona şi implementa elemente tehnologice, procedee şi metode de cultivare a plantelor de câmp; de a asigura testarea preparatelor de uz fitosanitar (conform contractelor de testate încheiate cu Centrul de Stat pentru Omologarea preparatelor de uz fitosanitar); de a elabora baze ştiinţifice şi practice a sistemelor de agricultură durabilă care asigură protecţia, ameliorarea şi păstrarea pe termen lung a calității și pretabilității solului.Criza economică din ultimii ani a condus la scăderea nivelului de dotare cu utilaj performant pentru efectuarea cercetărilor în aceste institute, inclusiv pe loturile experimentale. Chiar dacă soiurile şi hibrizii creaţi de către instituțiile de cercetări menționate supra nu cedează din punct de vedere al calității celor produse de companii străine, fiind utilizate și în alte țări, precum România, R. Belarus, Ucraina, Rusia, Kazahstan, iar în Republica Moldova hibrizii autohtoni încă mențin o cotă de 40 % din suprafața cultivată cu porumb, gradul de solicitare a soiurilor date este în descreștere față de acum 15-20 ani, iar la culturile tehnice, cerealiere și leguminoase situația este și mai gravă.Pierderea piețelor tradiționale în ultimii ani se datorează:- promovării şi implementării slabe în producere a produsului științific autohton;- producerii și procesării semințelor de categorii biologice superioare și semințelor hibride cu utilaj foarte învechit și imposibilitate procurării unui performant, fapt ce dăunează calității propriu-zise a semințelor obținute, dar și cauzează pierderi în procesul de producere și procesare a acestora;- bazei tehnico-materiale pentru cercetare și inovare învechită fizic și moral, dar și infrastructurii neconectate cu comunitatea internațională de cercetare și inovare;- lipsei de personal calificat în domeniu, slaba motivare financiară a acestuia;- diminuării suprafețelor cultivate cu semințe de origine autohtonă la culturile de câmp, ca rezultat al calității semințelor şi promovării celor prezentate de companiile străine, etc.Astfel, chiar dacă soiurile şi hibrizii autohtoni posedă potenţial de producţie ridicat şi sunt adaptaţi la condiţiile locale, sectoarele autohtone de producere a materialului semincer de categorii biologice superioare şi respectiv de producere a seminţelor certificate se află la moment într-o stagnare eminentă și nu poate face față concurenței producătorilor de semințe din străinătate. În domeniul de cercetare – inovare situația este similară. Această situație afectează în special producătorii agricoli mici și mijlocii, care nu au posibilitate de a procura semințe la prețul propus de companiile străine (acesta fiind unul prea ridicat), în timp ce semințele autohtone, în special pentru culturi tehnice, leguminoase, cerealiere, comercializate la prețuri accesibile, nu sunt întotdeauna disponibile.În această ordine de idei, motivele sus-menționate impun necesitatea întreprinderii unor măsuri de reformare în sistemul de cercetare – inovare în sectorul producerii materialului semincer, care să reflecte noile condiţii impuse de economia de piaţă.În context, lipsa unei intervenții în sensul reorganizării menționate supra va determina continuarea funcționării defectuoase a entităților implicate în reorganizare, inclusiv utilizarea ineficientă a mijloacelor financiare, direcționate spre finanțarea activităților lor, derapând situația spre un model de organizare neperformant, neadaptat cerințelor sectorului și a comunității agricole, reticent față de tehnologii moderne, performanțe și inovații disponibile pe plan internațional. |
| 1. ***Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului***
 |
| Cadrul juridic actual aplicabil raporturilor analizate constă în:1. Codul cu privire la știință și inovare al Republicii Moldova, nr.259/2004;
2. Art.7 lit. e) din Legea nr.136/2017 cu privire la Guvern;
3. Art.6 alin.(1) lit. e) din Legea nr.121/2007 privind administrarea şi deetatizarea proprietăţii publice;
4. Art.12 alin.(1) din Legea nr.246/2017 cu privire la întreprinderea de stat şi întreprinderea municipală;
5. Programul național în domeniul cercetării și inovării pentru anii 2020-2023, aprobat prin Hotărârea Guvernului nr.381/2019, pct.23 din Program statuează ca o direcție strategică producerea soiurilor şi hibrizilor de culturi agricole, tehnice şi furajere performante.

Prevederile actelor normative menționate supra nu conțin carențe pentru intervenția statului în sensul prezentului proiect.  |
| **2. Stabilirea obiectivelor** |
| 1. ***Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist):***
 |
| Principalul obiectiv al intervenției este de a consolida sectorul științific și de a susține dezvoltarea ramurii de producere a semințelor la culturile de câmp, prin:- majorarea suprafețelor de teren pentru experiențe, testări și producere a semințelor de calitate superioară;- consolidarea şi utilizarea eficientă a potenţialului uman ale entităților supuse reorganizării;- consolidarea patrimoniului acestor două entități prin majorarea volumelor de mijloace financiare alocate pentru înnoirea bazei tehnico-materiale;- ameliorarea soiurilor și hibrizilor cu productivitate înaltă, calitate și rezistență sporită la schimbările climaterice atestate în ultimul deceniu, competitivi celor de origine străină;- asigurarea protecției intelectuale, implementarea în producere a realizărilor performante și obținerea unui profit suplimentar pentru motivarea cercetătorilor științifici;- producerea de semințe calitative la nivelul standardelor europene și majorarea posibilităților de producere a semințelor pentru export;- soluționarea unor probleme prin metode de ameliorare netradiționale (genetice, fiziologice, moleculare, biotehnologice) în ameliorarea plantelor agricole; menținerea, conservarea și utilizarea eficientă a genofondului la culturile de câmp;- intensificarea cercetărilor în domeniul agriculturii conservative în scopul diminuării cheltuielilor, protecției mediului și păstrării solului;- creșterea capacităților de absorbție a inovațiilor în sectorul agroindustrial și atragerea investițiilor din fonduri naționale și internaționale la direcțiile prioritare de cercetare;- monitorizarea eficientă a cercetărilor științifice aplicative în domeniul agricol (simplificarea sistemului de administrare);- implementarea în producere a realizărilor performante și inovarea procesului de producere a semințelor la culturile de câmp;- intensificarea cercetărilor în dezvoltarea unor tehnologii performante de cultivare și producere a semințelor la culturile cerealiere și porumb; - procurarea unei linii performante pentru procesarea și ambalarea semințelor de porumb, fapt ce nu ar duce la necesitatea de a transporta semințele de porumb la fabricile de procesare, fapt ce duce la majorarea considerabilă a sinecostului semințelor de porumb și imposibilitatea asigurării unui control riguros la calitatea și puritatea semințelor, care se reflectă în pierderea încrederii producătorilor agricoli în calitatea semințelor noastre. Tot odată uzinele de profil, din cauza unor probleme de ordin tehnic și financiar nu întotdeauna au posibilitatea să efectueze procesarea semințelor hibride de porumb în termeni optimali, ceea ce a determinat că în ultimii ani majoritatea semințelor să fie procesate cu forțele proprii, cu perspectiva de a crea o bază tehnică performantă. |
| **3. Identificarea opțiunilor** |
| 1. ***Expuneți succint opțiunea "a nu face nimic", care presupune lipsa de intervenție:***
 |
| Opțiunea „a nu face nimic” – reprezintă opțiunea prin care va fi păstrată actuala stare a lucrurilor în cadrul Centrului, ceea ce ar presupune:- finanțare insuficientă a activităților de cercetare și inovare soldată cu bază tehnico-materială necesară cercetării și inovării învechită fizic și moral si infrastructură neconectată la nivel internațional, precum și cu un nivel scăzut de remunerare a muncii cercetătorilor științifici, dar și neatractivitatea sectorului pentru angajarea tinerilor cercetători;- lipsa condițiilor necesare pentru atragerea investițiilor în realizarea proiectelor de cercetare și a celor de parteneriate publice-private;- lipsa progreselor în transferul de cunoștințe pentru sectorul agricol.În acest context, opțiunea dată subminează perspectivele de dezvoltare a sectorului semincer autohton, ceea ce presupune reducerea cantității de semințe de origine autohtonă pe piață, limitarea accesului producătorilor agricoli la semințe produse în Republica Moldova, avantajarea prezenței pe piață a semințelor de import, reducerea oportunității de realizare a unor venituri suplimentare pentru instituția/instituțiile de cercetări vizate, care ar putea fi direcționate spre creșterea remunerării muncii, înnoirea bazei tehnico-materiale, îmbunătățirea condițiilor de muncă a personalului și realizarea de investiții capitale.  |
| 1. ***Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate:***
 |
| Opțiunea II, opțiunea propusă, presupune aprobarea proiectului Hotărârii de Guvern cu privire la reorganizarea Instituţiei Publice Centrul Naţional de Cercetare şi Producere a Seminţelor prin fuziunea (absorbția) Întreprinderii de Stat Stațiunea Tehnologică-Experimentală „Pașcani” și modificarea unor hotărâri ale Guvernului, potrivit căruia:Întreprinderea de Stat Stațiunea Tehnologică-Experimentală „Pașcani” urmează a fi fuzionată (absorbită) de către Instituţia Publică Centrul Naţional de Cercetare şi Producere a Seminţelor, care va prelua o parte din personalul întreprinderii, precum și întreg patrimoniul acesteia, inclusiv dreptul de gestiune al terenurilor agricole necesare pentru testări și producere. Potrivit proiectului Hotărârii de Guvern în cauză:Ministerul Agriculturii și Industriei Alimentare în comun cu Agenția Proprietății Publice și persoanele juridice care se reorganizează:1) vor asigura procesul de reorganizare a Centrului și ÎS STE Pașcani; 2) vor institui comisia de transmitere şi, în termen de 30 de zile de la data intrării în vigoare a prezentei hotărâri, vor asigura transmiterea patrimoniului persoanei juridice absorbite către persoana juridică absorbantă, în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr.901/2015, iar Disponibilizarea personalului, în legătură cu reorganizarea prin fuziune (absorbţie) a Întreprinderii de Stat Stațiunea Tehnologică-Experimentală „Pașcani”, în cazul imposibilităţii transferului acestuia, se va efectua în conformitate cu legislaţia muncii. Cheltuielile de disponibilizare а personalului întreprinderii absorbite vor fi asigurate din contul şi în limitele mijloacelor financiare ale persoanelor juridice reorganizate. În temeiul reorganizării propuse, baza tehnico-materială va trece integral la Centru |
| 1. ***Expuneți opțiunile alternative analizate sau explicați motivul de ce acestea nu au fost luate în considerare:***
 |
| Alte opțiuni alternative care ar genera efecte pozitive asupra domeniului de cercetare și inovare, nu au fost identificate, prin urmare nu sunt pasibile a fi luate în considerare. |
| **4. Analiza impacturilor opțiunilor** |
| 1. ***Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate:***
 |
| Efectele negative ale stării actuale se reflectă prin:* vulnerabilitatea continuă, inclusiv financiară, a sectorului semincer, dar și a instituțiilor vizate;
* riscul pierderii potențialului uman, dat fiind neatractivitatea domeniului pentru tinerii specialiști cercetători, inclusiv din motivul finanțării precare a domeniului, dar și îmbătrânirii cercetătorilor științifici disponibili.

Efecte pozitive ale stării actuale în domeniu nu a u fost identificate.  |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea:*** |
| Pentru opțiunea recomandată (Opțiunea II – de aprobare a proiectului Hotărîrii de Guvern cu privire la reorganizarea unor instituții din domeniile cercetări și inovării) impactul a fost evaluat completând tabelul din anexa la prezentul formular. Totodată, implementarea opțiunii recomandate va avea ca impact: - Eficientizarea activității de cercetare și inovare în domeniul producerii semințelor, fuziunea” contribuind la raționalizarea cheltuielilor, cît și eficientizarea proceselor care au loc în instituția de cercetare și inovare.- Optimizarea proceselor aferente activității de cercetare, cu accent pe transferul și interconectarea activităților de cercetare la necesitățile statului și ale mediului de afaceri. Rezultatul interacțiunii sistemului de cercetare și inovare va contribui la crearea de noi produse agricole competitive.- Eficientizarea cheltuielilor operaționale, ceea ce va permite redirecționarea mijloacelor financiare corespunzătoare atât pentru îmbunătățirea bazei tehnico-materiale, introducerii de noi tehnologii, etc., cât și pentru majorarea salariilor personalului angajat. Majorarea salariilor și îmbunătățirea condițiilor de muncă din instituția de cercetare va crește interesul tinerilor pentru a se realiza în domeniile de cercetare și inovare, iar participarea tinerilor în proiecte de cercetare poate atesta și progrese în participarea instituțiilor de cercetare și inovare în cadrul proiectelor și inițiativelor internaționale.Impacturi benefice suplimentarePRODUCEREA FORMELOR PARENTALE DE PORUMBDE CĂTRE CNCPS PE TERENURILE STE ”PAȘCANI”

|  |  |  |  |  |  |  |  |
| --- | --- | --- | --- | --- | --- | --- | --- |
| Denumirea producătorului | Suprafața, ha | Recolta în știuleți t/ha | Randamentul boabe după uscare și batozare, % | Roada în boabe,t/ha | Cantitatea, tone | Sinecostul, lei/kg | Costul total al formelor parentale, mii lei |
| Agenți economici privați | 70,0 | 2,0 | 60 | 1,2 | 84,0 | 32 | 2688 |
| CNCPS | 70,0 | 2,0 | 60 | 1,2 | 84,0 | 17 | 1428 |

Astfel, se atestă o economie mijloacelor financiare de 1260 mii lei anual.PRODUCEREA SEMINȚELOR HIBRIDE DE PORUMB F1DE CĂTRE CNCPS PE TERENURILE STE ”PAȘCANI”

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Denumirea producătorului | Suprafața, ha | Recolta în știuleți t/ha | Randamentul boabe după uscare și batozare, % | Roada în boabe,t/ha | Cantitatea, tone | Cheltuieli de transport, mii lei | Sinecostul, lei/kg | Costul total al semințelor, mii lei |
| Agenți economici privați | 300,0 | 3,4 | 60 | 2,0 | 600 | 250 | 23 | 14300 |
| CNCPS | 300,0 | 3,4 | 60 | 2,0 | 600 |  | 13 | 7800 |

Din acest table de asemenea se atestă o economie a mijloacelor financiare de 6.500,0 mii lei anualConform statelor de personal, cu situația la 24.01.2024, efectivul IS STE Pașcani este alcătuit din 28 unități, iar angajați (salariați) sunt 27 persoane. Este planificat că, din numărul total de 28 unități, 13 unități vor fi menținute, 4 persoane vor fi disponibilizate, iar cu alte 11 persoane se vor încheia contracte cu remunerarea muncii de la codul economic 281600 „Alte cheltuieli în bază de contacte cu persoane fizice”. Respectiv, efectivul Centrului Naţional de Cercetare şi Producere a Seminţelor se va majora cu 13 unități, de la 175 la 186. Încadrarea salariaților în cadrul Centrului și cheltuielile suplimentare ce țin de salarizare (lunară) sunt reflectate în următorul tabel:

|  |  |
| --- | --- |
| **SCHEMA DE ÎNCADRARE, suplimentar la cele 175 unități,** |  |
| **a angajaților Instituției Publice CNCPS, în urma fuzionării STE Pașcani** |  |
|  |  |
|  |  |  |  |  |  |  |  |  |  |  |  |
| Nr. d/o | Denumirea subdiviziunii structurale/ compartimentului, titlul funcţiei | Codul | Clasa de sa- larizare a funcţiei  | Treapta de sa-larizare | Clasa de sa-larizare cumula-tivă atribuită  | Coefi-cientul de salarizare | Numărde unităţi | Salariul de bază, lei |  |
| ocupaţiei | func-ţiei | pentru o unitate | pentru toate unităţile |  |
| **1** | **2** | **3** | **4** | **5** | **6** | **7** | **8** | **9** | **10** | **11** |  |
| 1 | Specialist principal |   | H6012 | 58 | VI | 64 | 3,73 | 1 | 7090 | 7090 |  |
| 2 | Specialist principal |   | H6040 | 58 | VI | 64 | 3,73 | 1 | 7090 | 7090 |  |
| 3 | Specialist principal |   | H6070 | 46 | II | 48 | 2,67 | 1 | 5610 | 5610 |  |
| 4 | Șef depozit |   | H6101 | 36 | VI | 42 | 2,36 | 1 | 4960 | 4960 |  |
| 5 | Contabilă principală |   | H6036 | 58 | VI | 64 | 3,73 | 1 | 7090 | 7090 |  |
| 6 | Șef serviciu auxiliar |   | H6018 | 61 | VI | 67 | 3,98 | 1 | 7570 | 7570 |  |
| **7** | Conducător auto clasa I |   | H6174 | 32 | VI | 38 | 2,17 | 1 | 4560 | 4560 |  |
| 8 | Operator-dispecer |   | H6133 | 30 | VI | 36 | 2,08 | 1 | 4370 | 4370 |  |
| 9 | Lăcătuș-instalator |   | H6156 | 24 | VI | 30 | 1,83 | 1 | 4210 | 4210 |  |
| 10 | Îngrijitoare încăperi de serviciu |   | H6185 | 6 | VI | 12 | 1,26 | 1 | 2900 | 2900 |  |
| 11 | Paznic  |   | H6184 | 7 | VI | 13 | 1,29 | 3 | 2970 | 8910 |  |
|  | **Total** |  |  |  |  |  |  | **13** | **58420** | **64360** |  |

Astfel, fondul lunar de salarizare (de bază) urmează a constitui 64356,0 lei.  Din cele 28 unități de personal ale STE "Pașcani": - 13 unități vor fi menținute cu un fond lunar de salarizare de 64,36 mii lei sau 772,27 mii lei anual.  - 4 persoane vor fi disponibilizate, iar cheltuielile pentru disponibilizare vor constitui 68,0 mii lei.  - Cheltuielile necesare pentru angajarea a 11 persoane în bază de contract cu remunerarea muncii de la codul economic 281600. Alte cheltuieli în bază de contracte cu persoane fizice vor constitui 1140,0 mii lei anual.  Cheltuielile pentru întreținerea bazei tehnico-materiale de producere vor constitui 1370,0 mii lei.  Cheltuielile pentru întreținerea și buna funcționare a uscătoriilor de semințe vor constitui 2.660,0 mii lei. Pentru efectuarea lucrărilor tehnologice pe terenurile agricole se vor cheltui circa 6.800,0 mii lei anual. Respectiv, urmare reorganizării, conform calculelor preliminare, Centrul Naţional de Cercetare şi Producere a Seminţelor va suporta următoarele cheltuieli suplimentare la capitolul personal: 1) angajarea personalului transferat de la STE Pașcani – 772, 27 mii lei  2) angajarea persoanelor fizice pe bază de contracte – 1.140,0 mii lei  3) disponibilizarea personalului – 68,0 mii lei  Total: 1.980,27 mii lei Totodată, urmează a menționa că Centrul Naţional de Cercetare şi Producere a Seminţelor a realizat un venit în anul 2023 în sumă de 30.236,3 mii lei, inclusiv 7.234,1 mii lei finanțare de la bugetul public. Din veniturile colectate, în perioada de referință Centrul a transferat la bugetul public 23.002, 2 mii lei. În aceiași perioadă de timp, STE Pașcani a realizat producție în sumă de 17.267, 0 mii lei. Din datele prenotate, este evident că veniturile colectate de Centru se vor majora și, respectiv, se vor majora esențial sumele transferate la bugetul public. Astfel, veniturile bugetare vor depăși esențial cheltuielile și, prin urmare, reorganizarea nu va produce un impact negativ asupra bugetului public.  Tabelul pentru identificarea impacturilor este prezentat în anexă. |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| Opţiuni alternative nu au fost identificate, respectiv nu poate fi estimat impactul acestora. |
| 1. ***Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta:***
 |
| Cel mai eminent risc care poate duce la eșecul intervenției ține de riscul implementării defectuoase a prezentului proiect. Astfel, în cazul în care reorganizarea va fi implementată în mod defectuos sau tergiversată, intervenția poate finaliza cu eșec. Un alt risc asociat implementării proiectului în cauză ține de potențiale dificultăți de logistică, care eventual ar putea apărarea din cauza distanței dintre subiecții Centrului, ceea ce ar putea crea și unele dificultăți de organizare a managementului instituțional și a controlul lanțului cercetare-producere a semințelor. |
| 1. ***Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi:***
 |
| Pentru opțiunea recomandată:1) nu vor exista costuri de conformare pentru întreprinderi, deoarece serviciile de cercetare și inovare sînt prestate în bază contractuală, contractele reprezentând acte juridice benevole, negociate de către părți, inclusiv în partea ce ține de costul serviciilor prestate;2) nu s-a identificat impact disproporționat, care poate distorsiona concurența, deoarece proiectul nu conține norme care ar acorda careva drepturi exclusive instituțiilor de cercetare din domeniul agricol.  |
| **Concluzie**1. ***Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați***
 |
| Pornind de la cele menționate supra, opțiunea selectată pentru intervenția dată va crea condițiile necesare, precum și noi oportunități atât pentru dezvoltarea sectorului de producere a semințelor, cât și pentru implementarea în continuare a soiurilor şi hibrizilor cu potenţial genetic de producţie sporit şi rezistenţi la condiţiile nefavorabile ale mediului, astfel sectorul agricol devenind unul competitiv, profitabil și performant. Acest fapt va spori competitivitatea agriculturii autohtone și la nivel regional prin crearea de concurență cu alte companii străine din domeniu producerii semințelor la culturile de câmp și producerii materialului semincer de categorii biologice superioare. Ca exemplu dacă ne referim la principalele culturi cultivate în Republica Moldova, precum porumbul, grâul și floarea soarelui, care ocupă 70-80% din suprafeţele arabile, atunci necesarul anual de seminţe certificate constituie 8 - 9 mii tone la porumb, 100 mii tone – pentru grâu și 2 mii tone – pentru floarea soarelui. Valoarea totală a seminţelor necesare pentru însămânțarea suprafețelor actuale în Republică se estimează la peste 1250 mln. lei. Va fi posibilă producerea de semințe autohtone in cantitățile necesare, care ar influența semnificativ asupra majorării produsului intern brut în sectorul agricol, majorând și volumele semințelor exportate, la moment acesta fiind de cca 3-4 mii tone de seminţe hibride de porumb.Obţinerea seminţelor hibride cu calităţi genetice performante rămâne a fi o problemă complexă și prioritară din punct de vedere ştiinţific, tehnologic şi economic. Obiectivul principal în producerea seminţelor certificate este asigurarea calității semințelor hibride, obținute pe sectoarele semincere, iar crearea unui centru consolidat va permite ameliorarea situației create în producerea de semințe și la alte culturi de câmp.Rezumând cele enunțate, prin intervenția respectivă se va crea condiții necesare pentru:* dezvoltarea sectorului de producere a semințelor, cât și pentru implementarea mai rapidă a soiurilor și hibrizilor cu potențial genetic de producție sporit și rezistenți la condițiile nefavorabile ale mediului, astfel sectorul producerii de semințe va deveni competitiv, profitabil și performant;

- sporirea competitivității semințelor autohtone prin crearea concurenței cu alte companii străine din domeniul producerii semințelor la culturile de câmp și producerii materialului semincer de categorii biologice superioare;- fuzionarea propusă ar face posibilă producerea de semințe autohtone în cantități necesare, care ar influența semnificativ asupra majorării produsului intern brut în sectorul agricol, majorând și volumele semințelor exportate;- soluționarea obiectivului important în producerea semințelor certificate cum ar fi asigurarea calității semințelor hibride, obținute pe sectoarele semincere;- sporirea performanțelor în sectorul semincer și îmbunătățirea procesului de producere a semințelor autohtone, intervenția respectivă va genera efecte pozitive și din punct de vedere financiar.  |
| **5. Implementarea și monitorizarea** |
| 1. ***Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare:***
 |
| Pentru implementarea opțiunii recomandate a fost elaborat proiectul Hotărîrii de Guvern, care prevede reorganizarea Instituţiei Publice Centrul Naţional de Cercetare şi Producere a Seminţelor prin fuziunea (absorbția) Întreprinderii de Stat Stațiunea Tehnologică-Experimentală „Pașcani” |
| 1. ***Indicați clar indicatorii de performanță în baza cărora se va efectua monitorizarea:***
 |
| Pentru monitorizarea implementării intervenției, se propun următorii indicatori de performanță: - salariul mediu lunar al cercetătorilor științifici în creștere (% față de anul precedent);- ponderea tinerilor cercetători angajați (% din numărul total de cercetătorilor științifici);- creșterea valorii investițiilor efectuate în baza tehnico-materială a instituției, tehnologii, echipamente, etc, (% față de anul precedent);- numărul de proiecte noi realizate;- ponderea proiectelor de cercetare și inovare rezultate cu transfer tehnologic/de cunoștințe (% din numărul total de proiecte de cercetare și inovare realizate).- producerea și comercializarea semințelor hibride în creștere ( % față de anul precedent) |
| 1. ***Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea:***
 |
| Impactul va fi resimțit după intrarea în vigoare a intervenției propuse (odată cu publicarea Hotărârii de Guvern respective în Monitorul Oficial al Republicii Moldova), iar o evaluare va putea fi realizată după primii 2-3 ani de implementare. |
| **6. Consultarea** |
| 1. ***Identificați principalele părți (grupuri) interesate în intervenția propusă***
 |
| Principalele părți interesate în intervenția propusă sînt:1. instituțiile de cercetare cu profil agricol;
2. mediul de afaceri.
 |
| 1. ***Explicați succint cum (prin ce metode) s-a asigurat consultarea adecvată a părților***
 |
| Consultarea proiectului se va asigura prin plasarea acestuia pe portalul particip.gov.md şi pe pagina web oficială a Ministerului Agriculturii și Industriei Alimentare, cu remiterea proiectului spre avizare şi expertizare către părţile interesate.  |
| 1. ***Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)***
 |
| Compartimentul respectiv se va completa ulterior prezentării avizelor.     |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **ECONOMIC** |
| costurile desfășurării afacerilor | +1 |  |  |
| povara administrativă | +1 |  |  |
| fluxurile comerciale și investiționale | +1 |  |  |
| competitivitatea afacerilor | +2 |  |  |
| activitatea diferitor categorii de întreprinderi mici și mijlocii | +1 |  |  |
| concurența pe piață | 0 |  |  |
| activitatea de inovare și cercetare | +2 |  |  |
| veniturile și cheltuielile publice | +1 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 0 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **SOCIAL** |
| gradul de ocupare a forței de muncă | +1 |  |  |
| nivelul de salarizare | +3 |  |  |
| condițiile și organizarea muncii | +1 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| Discriminarea | 0 |  |  |
| alte aspecte sociale | 0 |  |  |
| **DE MEDIU** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| Flora | 0 |  |  |
| Fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul preliminar de act normativ |